Publication: Magyar Közlöny
Issue: MK-2004-63 (Year: 2004, Number: 63)
Era: 2004-2010
Section: 11/1992. (III. 5.) AB határozatban (ABH 1992, 77, 84—85.)
Paragraph Index: 446

11/1992. (III. 5.) AB határozatban (ABH 1992, 77, 84—85.) fogalmazott meg. Az Alkotmánybíróság megállapította, hogy az Alkotmány nem biztosít alanyi jogot az anyagi igazság érvényesülésére. Ezek a jogállam céljai és feladatai. Az Alkotmány az anyagi igazság érvényre juttatásához szükséges — és az esetek többségében alkalmas — eljárásra ad jogot. A büntetõ igény érvényesítésének eljárási módjával, a büntetõeljárással szemben azonban alapvetõ követelményként jelentkezik az igazság megállapítása a bûncselekmény elkövetése, az elkövetõ személye és büntetethetõsége tekintetében. Ez alapvetõ feltétele annak, hogy a büntetõjogi felelõsség kérdésében igazságos bírósági döntés szülessen. Az Alkotmánybíróság az Abh.-ban utalt arra, hogy a tisztességes eljáráshoz való jog abszolút jog, amellyel szemben nem létezik mérlegelhetõ más alapvetõ jog vagy alkotmányos cél, mert már maga is mérlegelés eredménye. A büntetõeljárás szempontjából ezek a tételek a büntetõ igazságszolgáltatás történeti rendszereinek felhalmozódott tapasztalatán alapulnak. Eszerint: az igazság feltárásának az a legmegfelelõbb módja, ha az ítélkezésében független és pártatlan bíróság nyilvános tárgyaláson, a bizonyítás tekintetében egyenlõ jogokkal részt vevõ felek aktív közremûködésével lefolytatott eljárás eredményeként, közvetlen észlelése útján szerzett bizonyítékok szabad mérlegelésével állapítja meg a büntetõ felelõsségre vonás eldöntéséhez szükséges tényeket. Ugyanakkor kétségtelen, hogy a büntetõeljárás szabályozásakor sem lehet az igazság abszolút, mindenáron és minden eszközzel elérendõ cél, mivel éppen a tisztességes eljárás követelményei miatt az eljárás szereplõinek jogai, érdekei védelmében olyan garanciákra is szükség van, amelyek esetenként szûkíthetik az elkövetõre és a bûncselekményre vonatkozó igazság megállapításának lehetõségét. Ilyenek, pl. a terhelt joga a hallgatásra, a tanúzási akadályok és mentességek, továbbá a bûncselekmény útján, más tiltott módon vagy a résztvevõk eljárási jogainak lényeges korlátozásával szerzett bizonyítékok értékelésének tilalma. A vizsgált kérdés megítélésénél érvényesül az ártatlanság vélelmének a büntetõeljáráson túlmutató jelentõsége: 2004/63. szám a bíróság jogerõs határozatában mindenki számára jogi kötelezõ erõvel dönt a terhelt bûnössége vagy „nem bûnössége” kérdésében. A Be. — ennek megfelelõen — az alapvetõ rendelkezések között rögzíti, hogy bûncselekmény elkövetése miatt bárkinek a felelõsségét megállapítani, és emiatt vele szemben büntetést kiszabni egyedül a bíróság jogosult [Be. 3. § (2) bekezdés]. A Be. a különeljárásban nem ad és nem is adhat felmentést a büntetõ bíróság alkotmányosan megalapozott feladata alól: a büntetõ bíróság — a vád keretei között — a büntetõigényt az anyagi igazság alapján, a törvényes és tisztességes eljárás követelményeinek megfelelõen köteles elbírálni. A vád bizonyításának terhe ugyan az ügyészt terheli, azonban a bíróságnak hivatalból és önálló szakmai felelõsséggel kell törekednie az igazság elérésére, azaz az állami büntetõ igény ténybeli alapjainak megalapozott, a valóságnak megfelelõ megállapítására. A terhelt személyes közremûködése, joggyakorlása nélküli eljárás fokozott kockázatot jelent az igazság megállapítása, a hiánytalan és teljes tényállás feltárása és bizonyítása tekintetében. A sérelmezett szabályozással a törvényhozó teljes mértékben megfosztja a bíróságot annak mérlegelésétõl, hogy a terhelt személyes jelenléte, joggyakorlásának lehetõsége, illetve esetleges vallomása nélkül megalapozottan tud-e érdemben döntést hozni a büntetõjogi felelõsség kérdésében. Az Alkotmánybíróság megítélése szerint ezt nem ellensúlyozza önmagában a védõ kötelezõ közremûködése, illetve az ügyészre háruló bizonyítási teher, valamint az ügyész sajátos védelmi kötelezettsége.

Source: https://magyarkozlony.hu/hivatalos-lapok/dd75abc2bf310f10a1f4acf889217f96ab69f274/dokumentumok/19694ceba3017464234490e5e9b1e502a58c3ad6/letoltes